
29 Δεκεμβρίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 4646 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Ίδρυση Εργαστηρίου Μελέτης Μετακίνησης Πλη- 
θυσμιακών Ομάδων (Πρόσφυγες - Μετανάστες - 
Διασπορά), Διαπολιτισμικών Σχέσεων και Ριζο- 
σπαστικοποίησης και έγκριση του Κανονισμού 
Λειτουργίας του, στο Τμήμα Κοινωνιολογίας, της 
Σχολής Κοινωνικών Επιστημών, του Παντείου Πα¬ 
νεπιστημίου. 

2 Ίδρυση Εργαστηρίου Μελέτης Σύγχρονων Μορ¬ 
φών Επικοινωνίας στην Ευρώπη (ΕΜΣΜΕ) και 
έγκριση του Κανονισμού Λειτουργίας του στο 
Τμήμα Κοινωνιολογίας της Σχολής Κοινωνικών 
Επιστημών του Παντείου Πανεπιστημίου Κοινωνι¬ 
κών και Πολιτικών Επιστημών. 

3 Συμπλήρωση και τροποποίηση της απόφασης 
που λήφθηκε κατά την υπ' αριθμ. 1 η/26.1.2017 
(Θέμα 89ο) τακτική Συνεδρίαση του Διοικητικού 
Συμβουλίου του Νοσοκομείου, με θέμα την καθιέ¬ 
ρωση με αμοιβή απογευματινής υπερωριακής ερ¬ 
γασίας, καθώς και υπερωριακής εργασίας κατά τις 
νυχτερινές ώρες ή κατά τις Κυριακές και εξαιρέ¬ 
σιμες ημέρες εργασίας, του μόνιμου προσωπικού 
και του προσωπικού με σχέση εργασίας ιδιωτικού 
Δικαίου του Π.Γ.Ν.Θ. ΑΧΕΠΑ, για το έτος 2017. 


ΑΠΟΦΑΣΕΙΣ 

Αριθμ. απόφ. 61 (1) 

Ίδρυση Εργαστηρίου Μελέτης Μετακίνησης Πλη- 
θυσμιακών Ομάδων (Π ρόσφυγες - Μετανάστες - 
Διασπορά), Διαπολιτισμικών Σχέσεων και Ριζο- 
σπαστικοποίησης και έγκριση του Κανονισμού 
Λειτουργίας του, στοΤμήμα Κοινωνιολογίας, της 
Σχολής Κοινωνικών Επιστημών, του Παντείου Πα¬ 
νεπιστημίου. 

Η ΠΡΥΤΑΝΗΣ 

ΤΟΥ ΠΑΝΤΕΙΟΥ ΠΑΝΕΠΙΣΤΗΜΙΟΥ 
ΚΟΙΝΩΝΙΚΩΝ ΚΑΙ ΠΟΛΙΤΙΚΩΝ ΕΠΙΣΤΗΜΩΝ 

Αφού έλαβε υπόψη: 

•Τις διατάξεις του Κεφαλαίου Ε' «Εργαστήρια και Μου¬ 
σεία», άρθρα: 28 «Σύσταση, οργάνωση και λοιπά θέματα» 


παρ. 2 και 29 «Διευθυντής Εργαστηρίου και Μουσείου» 
παρ. 1 (α) του ν. 4485/2017 (ΦΕΚ Α' Ί14). 

• Τις διατάξεις του Κεφαλαίου Δ' «Όργανα των Α.Ε.Ι. και 
των Μονάδων τους», άρθρο 21 «Συνέλευση Τμήματος» 
παρ. 2 του ν. 4485/2017. 

• Τ ις διατάξεις του άρθρου 80 παρ. 24 του ν. 4009/2011, 
όπως προστέθηκε με το άρθρο 96 του ν. 4310/2014 
«Έρευνα, Τεχνολογική Ανάπτυξη και Καινοτομία και άλ¬ 
λες διατάξεις» (ΦΕΚ Α' 258). 

•Τις διατάξεις του π.δ. 159/1984 «Προϋποθέσεις παρο¬ 
χής υπηρεσιών από τα Πανεπιστημιακά Εργαστήρια σε ιδι¬ 
ώτες και κάθε νομικής μορφής οργανισμούς» (ΦΕΚ Α' 53). 

• Τ ο απόσπασμα από τα πρακτικά της Συνέλευσης του 
Τμήματος Κοινωνιολογίας της Σχολής Κοινωνικών Επι¬ 
στημών (συνεδρίαση 22.2.2017). 

• Το από 27.6.2017 απόσπασμα πρακτικών της Συνέ¬ 
λευσης της Κοσμητείας της Σχολής Κοινωνικών Επιστη¬ 
μών (συνεδρίαση 23.5.2017). 

• Το από 2.10.2017 απόσπασμα πρακτικών της Συ¬ 
γκλήτου του Παντείου Πανεπιστημίου Κοινωνικών και 
Πολιτικών Επιστημών (Συνεδρίαση 2.10.2017). 

• Τ ο γεγονός ότι από την εφαρμογή των διατάξεων της 
παρούσης απόφασης δεν προκαλείται δαπάνη σε βάρος 
του Προϋπολογισμού του Ιδρύματος και 

• Το γεγονός ότι δεν έχει εκδοθεί ο Οργανισμός του 
Πανεπιστημίου, αποφασίζει: 

την ίδρυση Εργαστηρίου Μελέτης Μετακίνησης Πλη- 
θυσμιακών Ομάδων (Πρόσφυγες - Μετανάστες - Διασπο- 
ρά), Διαπολιτισμικών Σχέσεων και Ριζοσπαστικοποίησης 
στον Τομέα Κοινωνικής Μορφολογίας του Τμήματος 
Κοινωνιολογίας της Σχολής Κοινωνικών Επιστημών του 
Παντείου Πανεπιστημίου Κοινωνικών και Πολιτικών Επι¬ 
στημών και τον καθορισμό του Εσωτερικού Κανονισμού 
του, ως ακολούθως: 

Άρθρο Ί 
Ίδρυση 

Ιδρύεται στοΤμήμα Κοινωνιολογίας του Παντείου Πα¬ 
νεπιστημίου Κοινωνικών και Πολιτικών Επιστημών και 
εντάσσεται στοΤμήμα Κοινωνιολογίας Εργαστήριο Μελέ¬ 
της Μετακίνησης Πληθυσμιακών Ομάδων (Πρόσφυγες- 
Μετανάστες - Διασπορά), Διαπολιτισμικών Σχέσεων και 
Ριζοσπαστικοποίησης, το οποίο εξυπηρετεί τις εκπαιδευ¬ 
τικές και ερευνητικές ανάγκες στα γνωστικά αντικείμε¬ 
να της επιστήμης της Κοινωνιολογίας και γενικότερα σε 
αντικείμενα τα οποία ανταποκρίνονται στο πρόγραμμα 

σπουδών και των ερευνητικών κατευθύνσεων του Τμή¬ 
ματος σε προπτυχιακό και μεταπτυχιακό επίπεδο. 

Άρθρο 2 

Αντικείμενο Έρευνας 

Το Εργαστήριο Μελέτης Μετακίνησης Πληθυσμια- 
κών Ομάδων (Πρόσφυγες - Μετανάστες - Διασπορά), 
Διαπολιτισμικών Σχέσεων και Ριζοσπαστικοποίησης θα 
δραστηριοποιηθεί κυρίως στους παρακάτω τομείς: 

• Την παρατήρηση, χαρτογράφηση και ανάλυση του 
διαχρονικού φαινομένου της μετακίνησης πληθυσμια- 
κών ομάδων εντός και εκτός συνόρων του νέο-ελληνικού 
κράτους και της ανάπτυξης επικοινωνίας με τη μητέρα- 
πατρίδα. 

•Τη μελέτη των κινήτρων που οδήγησαν τις πληθυσμι- 
ακές ομάδες τόσο για φυγή από την Ελλάδα (διασπορά) 
όσο και για εγκατάσταση σε αυτήν (μετανάστες - πρό¬ 
σφυγες). 

•Τη διερεύνηση και ανάλυση των κοινωνικών, θρη¬ 
σκευτικών, εκπαιδευτικών και πολιτιστικών δραστηρι¬ 
οτήτων που ανέπτυξαν και συνεχίζουν οι κοινότητες 
Ελλήνων της Διασποράς στις χώρες υποδοχής. 

•Τη διερεύνηση και ανάλυση των κοινωνικών, θρη¬ 
σκευτικών, εκπαιδευτικών και πολιτιστικών δραστηριο¬ 
τήτων που ανέπτυξαν αλλά και συνεχίζουν οι κοινότητες 
των μεταναστών και προσφύγων εντός του σύγχρονου 
ελλαδικού κράτους. 

•Την κατανόηση των ποσοτικών και ποιοτικών χα¬ 
ρακτηριστικών που διέπουν διαχρονικά τις κοινότητες 
του ελληνισμού της διασποράς (π.χ. της οικονομικής 
δραστηριότητας που ανέπτυξαν, της κοινωνικής τους 
κινητικότητας). 

•Την κατανόηση των ποσοτικών χαρακτηριστικών που 
διέπουν τις κοινότητες των μεταναστών - προσφύγων 
που βρίσκονται εντός του ελλαδικού κράτους (π.χ. οι¬ 
κονομικής δραστηριότητας, κοινωνικής κινητικότητας). 

• Τη διερεύνηση των αιτιών που οδηγούν ορισμένες 
κοινωνικές και πολιτικές ομάδες στις χώρες υποδοχής 
σε μερική ή ολική υιοθέτηση πιο ακραίων - βίαιων - ρι¬ 
ζοσπαστικών αποφάσεων και συμπεριφορών έναντι των 
συγκεκριμένων πληθυσμιακών ομάδων, της διασποράς ή 
των μεταναστών - προσφύγων, αλλά και το αντίστροφο. 

• Την ανάλυση και επεξήγηση του ιστορικού, θρη¬ 
σκευτικού και πολιτικού πλαισίου που χαρακτηρίζει τις 
πληθυσμιακές ομάδες που εμπλέκονται άμεσα ή έμμεσα 
σε δράσεις και πολιτικές που οδηγούν στη ριζοσπαστι- 
κοποίηση της κοινωνίας και της πολιτείας. 

•Την επεξεργασία των υπαρχόντων θεωρητικών προ¬ 
τάσεων γύρω από τα συγκεκριμένα κοινωνικά φαινόμε¬ 
να και την επιβεβαίωση ή μερική/ολική αναίρεση βάσει 
εστιασμένων εμπειρικών ερευνών. 

• Τη διατύπωση προτάσεων για την ανάδειξη του συ¬ 
γκεκριμένου πεδίου έρευνας και σύγκρισή του με την 
περίπτωση άλλων παραδειγμάτων. 

Άρθρο 3 

Σκοπός - Αποστολή 

Το Εργαστήριο έχει ως σκοπό - αποστολή: 

Α.Την κάλυψη σε προπτυχιακό και μεταπτυχιακό επί¬ 
πεδο των εκπαιδευτικών αναγκών στα γνωστικά αντι¬ 
κείμενα του Εργαστηρίου. 


Β. Τη διεξαγωγή ερευνητικών προγραμμάτων με τη 
συμμετοχή μεταπτυχιακών φοιτητών, υποψηφίων διδα¬ 
κτόρων καθώς και εξειδικευμένων επιστημόνων. 

Γ.Τη διοργάνωση επιστημονικών διαλέξεων, ημερίδων, 
συνεδρίων, συμποσίων, σεμιναρίων και άλλων επιστημο¬ 
νικών εκδηλώσεων καθώς και την πρόσκληση Ελλήνων 
και ξένων επιστημόνων αναγνωρισμένου κύρους. 

Δ.Την πραγματοποίηση δημοσιεύσεων και εκδόσεων. 

Ε. Τη συνεργασία με άλλα Τμήματα του Παντείου Πα¬ 
νεπιστημίου, αλλά και συναφή ελληνικά και ξένα ακα¬ 
δημαϊκά Ιδρύματα, Ερευνητικά Κέντρα και Ινστιτούτα. 

ΣΤ. Τη συνεργασία με άτομα, Δημόσιες Υπηρεσίες, 
επιστημονικούς και κοινωνικούς φορείς καθώς και με 
μη-κερδοσκοπικούς Οργανισμούς της Ελλάδας και του 
εξωτερικού στο πλαίσιο της μελέτης και υποβολής προ¬ 
τάσεων για ζητήματα που εμπίπτουν στο πεδίο δραστη- 
ριοποίησηςτου Εργαστηρίου, σύμφωνα με το άρθρο 2. 

Ζ.Την ενίσχυση υποψηφίων διδακτόρων, των οποίων 
το θέμα της διατριβής τους εμπίπτει στα γνωστικά αντικεί¬ 
μενα του Εργαστηρίου, με δυνατότητα πρότασης για χο¬ 
ρήγηση υποτροφίας, σύμφωνα με τις κείμενες διατάξεις. 

Η. Την ανάπτυξη προϊόντων και την παροχή υπηρεσι¬ 
ών σε ιδιώτες και σε κάθε νομικής μορφής Οργανισμούς, 
κατά τα προβλεπόμενα στο π.δ. 159/1984 (Α' 53). 

Άρθρο 4 

Προσωπικό 

Το προσωπικό του Εργαστηρίου απαρτίζεται από μέλη 
ΔΕΠ του Τμήματος Κοινωνιολογίαςτου Παντείου Πανε¬ 
πιστημίου, που το γνωστικό τους αντικείμενο εμπίπτει 
στα ερευνητικά πεδία του Εργαστηρίου (σύμφωνα με το 
άρθρο 2 του παρόντος), από μέλη του Εργαστηριακού 
Διδακτικού Προσωπικού (Ε.ΔΙ.Π.), από μέλη του Ειδικού 
Τεχνικού Εργαστηριακού Προσωπικού (Ε.Τ.Ε.Π.), από 
Επισκέπτες Μεταδιδακτορικού και άλλους Ερευνητές, 
από Πανεπιστημιακούς Υποτρόφους, από υποψήφιους 
διδάκτορες και από κάθε άλλη κατηγορία που προβλέπει 
ο νόμος. Η ένταξη του προσωπικού γίνεται σύμφωνα με 
τις κείμενες διατάξεις. 

Άρθρο 5 

Διοίκηση - Αρμοδιότητες 

Ι.Το Εργαστήριο διευθύνεται από Διευθυντή, μέλος 
του Διδακτικού Ερευνητικού Προσωπικού του Τμήμα¬ 
τος Κοινωνιολογίας στη βαθμίδα του Καθηγητή με επι¬ 
στημονική εμπειρία στον τομέα δραστηριοποίησηςτου 
Εργαστηρίου (σύμφωνα με τα οριζόμενα στο άρθρο 2 
του παρόντος), ο οποίος εκλέγεται, βάσει της ισχύουσας 
νομοθεσίας. Η θητεία του Διευθυντή του Εργαστηρίου 
είναι τριετής και μπορεί να ανανεώνεται. 

2. Ο Διευθυντής του Εργαστηρίου ασκεί τις εξής αρ¬ 
μοδιότητες: 

α) Συντονίζει το εκπαιδευτικό και ερευνητικό έργο του 
Εργαστηρίου 

β) Καταρτίζει και υποβάλλει στο Τμήμα το ετήσιο πρό¬ 
γραμμα λειτουργίας του Εργαστηρίου και μεριμνά για 
την τήρησή του, καθώς και συντάσσει την ετήσια Έκθεση 
Πεπραγμένων που υποβάλλει στην τελευταία Συνέλευση 
του Τμήματος Κοινωνιολογίας εκάστου έτους 

γ) Μεριμνά για τη διαχείριση των εσόδων και εξόδων 
του Εργαστηρίου 

δ) Μεριμνά για τη στελέχωση του Εργαστηρίου με το 
απαραίτητο προσωπικό 

ε) Υπογράφει κάθε εξερχόμενο έγγραφο και γενικά 
έχει την ευθύνη της ομαλής και αποδοτικής λειτουργίας 
του Εργαστηρίου και 

στ) Εκπροσωπεί το Εργαστήριο σε εθνικούς και διε¬ 
θνείς Οργανισμούς, συνέδρια και λοιπές επιστημονικές 
συναντήσεις σχετικές με θέματα που εμπίπτουν στη 
δραστηριότητα του Εργαστηρίου. 

Άρθρο 6 

Λειτουργία 

1. Στο πλαίσιο της αποστολής του Εργαστηρίου, σύμ¬ 
φωνα με το άρθρο 3 του παρόντος Κανονισμού, ο Διευ¬ 
θυντής εγκρίνει, ύστερα από τις σχετικές προτάσεις, τα 
προγράμματα και τους φορείς του Δημόσιου ή Ιδιωτικού 
τομέα, με τις οποίες συμβάλλεται ή συνεργάζεται το Ερ¬ 
γαστήριο για την εκπόνηση συγκεκριμένων ερευνητικών 
προγραμμάτων. 

2. Για κάθε ερευνητικό πρόγραμμα ορίζεται από τον 
Διευθυντή, ύστερα από γνώμη των μελών ΔΕΠ του Εργα¬ 
στηρίου, ως υπεύθυνος του προγράμματος, ένα από τα 
μέλη ΔΕΠ του Εργαστηρίου, σύμφωνα με την ειδικότητά 
του ή τη συμβολή του στη σύναψη του προγράμματος 
αυτού. 

3. Με εισήγηση του Διευθυντή στα αρμόδια όργανα 
του Τμήματος Κοινωνιολογίας του Παντείου Πανεπι¬ 
στημίου είναι δυνατή η πρόταση για πρόσληψη ειδικών 
επιστημόνων, επισκεπτών καθηγητών, διδακτόρων και 
μεταπτυχιακών φοιτητών σε τομείς σχετικούς με τις 
ερευνητικές, διδακτικές και άλλες δραστηριότητες του 
Εργαστηρίου. 

4. Η χρησιμοποίηση των εγκαταστάσεων και του εξο¬ 
πλισμού του Εργαστηρίου επιτρέπεται στο προσωπικό 
του Εργαστηρίου και τους ερευνητές που συμμετέχουν 
στα ερευνητικά προγράμματα και τη λοιπή δραστηρι- 
ότητά του. 

5. Ο Διευθυντής μπορεί να αναθέτει σε μέλος ΔΕΠ τη 
διοικητική εποπτεία και σε μέλος ΕΤΕΠ τη γραμματειακή 
υποστήριξη του Εργαστηρίου. 

Άρθρο 7 

Βιβλιοθήκη του Εργαστηρίου 

1. Στον χώρο του Εργαστηρίου θα λειτουργεί Βιβλι¬ 
οθήκη, με εξειδικευμένα περιοδικά και εκδόσεις, που 
συγκροτείται από δωρεές ή αγορές βιβλίων εκτός των 
γενικών προμηθειών της Βιβλιοθήκης του Τμήματος 
Κοινωνιολογίας. 

2. Η Βιβλιοθήκη θα είναι προσβάσιμη σε όλους τους 
ερευνητές, αλλά είναι δανειστική μόνο για τα μέλη του 
Εργαστηρίου. 

3. Η Γραμματεία του Εργαστηρίου μεριμνά για τη λει¬ 
τουργία της Βιβλιοθήκης και την τήρηση αρχείου εισερ¬ 
χομένων και εξερχόμενων βιβλίων. 

Άρθρο 8 

Πόροι 

Πόροι του Εργαστηρίου είναι: 

α) Τα έσοδα από την παροχή υπηρεσιών, σύμφωνα με 
το άρθρο 3 του π.δ. 159/1984 (Α' 53) 


β) Η χρηματοδότηση ή συγχρηματοδότηση ερευνη¬ 
τικών προγραμμάτων από Υπουργεία της χώρας μας, 
την Ευρωπαϊκή Ένωση, Πανεπιστημιακά Ιδρύματα και 
Κέντρα Έρευνας της Ελλάδας, αλλά και του εξωτερικού, 
που πραγματοποιούνται για ίδιο λογαριασμό ή λογα¬ 
ριασμό τρίτων 

γ) Διάθεση ερευνητικών και εν γένει επιστημονικών 
προϊόντων 

δ) Χορηγίες, δωρεές, κληρονομιές και κληροδοσίες 
ε) Από κάθε άλλη πηγή που δεν αντιβαίνει το νόμο. 

Άρθρο 9 

Βιβλία 

Για τις ανάγκες του Εργαστηρίου τηρούνται τα ακό¬ 
λουθα βιβλία και στοιχεία: 

α) Βιβλίο πρωτοκόλλου εισερχομένων - εξερχόμενων 
εγγράφων 

β) Βιβλίο περιουσιακών στοιχείων 
γ) Φάκελος οικονομικών στοιχείων κάθε έτους 
δ) Κατάλογος επιστημονικών βιβλίων, περιοδικών και 
οργάνων 

ε) Αρχείο ερευνητικών προγραμμάτων 
στ) Αρχείο εργασιών στο πλαίσιο του διδακτικού έργου 
και κάθε άλλο βιβλίο, που προβλέπεται από τη νομοθε¬ 
σία ή κρίνεται απαραίτητο για την εύρυθμη λειτουργία 
του Εργαστηρίου. 

Άρθρο 10 

Χώρος Εγκατάστασης 

1. Γραφείο που θα δοθεί από το Τμήμα Κοινωνιολο- 
γίας του Παντείου Πανεπιστημίου, καθώς και αίθουσα 
συνεδριάσεων που θα παραχωρηθεί από το Πάντειο 
Πανεπιστήμιο για τον σκοπό αυτόν. 

2. Μέχρι την απόκτηση ίδιου εξοπλισμού, μετά από 
έγκριση του Προέδρου του Τμήματος Κοινωνιολογίας, 
προβλέπεται η χρήση οργάνων και υλικού από τις εγκα¬ 
ταστάσεις και τον εξοπλισμό του γραφείου του Καθηγη¬ 
τή, που θα αναλάβει ως Διευθυντής. 

3. Στους χώρους εγκατάστασης του Εργαστηρίου θα 
υπάρχει πινακίδα με τον τίτλο του Εργαστηρίου και το 
ονοματεπώνυμο του Διευθυντή. 

Άρθρο 11 

Ωράριο Λειτουργίας 

1 .Το Εργαστήριο λειτουργεί κατά τις εργάσιμες ημέρες 
και ώρες, σύμφωνα με απόφαση του Διευθυντή του και 
μετά από πρόταση των μελών ΔΕΠ. 

2. Το ωράριο εργασίας του προσωπικού είναι αυτό 
που προβλέπεται από τις κείμενες διατάξεις για κάθε 
κατηγορία. 

3. Η απασχόληση των ειδικών επιστημόνων, επισκε¬ 
πτών καθηγητών, διδακτόρων και μεταπτυχιακών φοι¬ 
τητών καθορίζεται από τον Διευθυντή του Εργαστηρίου, 
σύμφωνα με τις εκπαιδευτικές και ερευνητικές ανάγκες 
και τους όρους εργασίας τους. 

Άρθρο 12 

Έναρξη ισχύος 

Η ισχύςτης παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Άρθρο 13 

Λογότυπο του Εργαστηρίου 
Το λογότυπο του Εργαστηρίου είναι: 

ΜΕΘΕΞΗ - (ΜΕΤΗΕΧΙ). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Δεκεμβρίου 2017 
Η Πρύτανης 
ΙΣΜΗΝΗ ΚΡΙΑΡΗ 


Αριθμ. απόφ. 62 (2) 

Ίδρυση Εργαστηρίου Μελέτης Σύγχρονων Μορ¬ 
φών Επικοινωνίας στην Ευρώπη (ΕΜΣΜΕ) και 
έγκριση του Κανονισμού Λειτουργίας του στο 
Τμήμα Κοινωνιολογίας της Σχολής Κοινωνικών 
Επιστημών του Παντείου Πανεπιστημίου Κοινω¬ 
νικών και Πολιτικών Επιστημών. 

Η ΠΡΥΤΑΝΗΣ 

ΤΟΥ ΠΑΝΤΕΙΟΥ ΠΑΝΕΠΙΣΤΗΜΙΟΥ 
ΚΟΙΝΩΝΙΚΩΝ ΚΑΙ ΠΟΛΙΤΙΚΩΝ ΕΠΙΣΤΗΜΩΝ 

Αφού έλαβε υπόψη: 

•Τις διατάξεις του Κεφαλαίου Ε' «Εργαστήρια και Μου¬ 
σεία», άρθρα: 28 «Σύσταση, οργάνωση και λοιπά θέματα» 
παρ. 2 και 29 «Διευθυντής Εργαστηρίου και Μουσείου» 
παρ. 1 (α) του ν. 4485/2017 (ΦΕΚ Α' 114). 

•Τις διατάξεις του Κεφαλαίου Δ' «Όργανα των Α.Ε.Ι. και 
των Μονάδων τους», άρθρο 21 «Συνέλευση Τμήματος» 
§2 του ν. 4485/2017. 

• Τις διατάξεις του άρθρου 80 παρ. 24 του ν. 4009/2011, 
όπως προστέθηκε με το άρθρο 96 του ν. 4310/2014 
«Έρευνα, Τεχνολογική Ανάπτυξη και Καινοτομία και άλ¬ 
λες διατάξεις» (ΦΕΚ Α' 258). 

• Τις διατάξεις του π.δ. 159/1984 «Προϋποθέσεις πα¬ 
ροχής υπηρεσιών από τα Πανεπιστημιακά Εργαστήρια 
σε ιδιώτες και κάθε νομικής μορφής οργανισμούς» (ΦΕΚ 
Α' 53). 

•Το απόσπασμα από τα πρακτικά της Συνέλευσης του 
Τμήματος Κοινωνιολογίας της Σχολής Κοινωνικών Επι¬ 
στημών (συνεδρίαση 22.2.2017). 

• Το από 27.6.2017 απόσπασμα από τα πρακτικά της 
Συνέλευσης της Κοσμητείας της Σχολής Κοινωνικών Επι¬ 
στημών (συνεδρίαση 23.5.2017). 

• Το από 2.10.2017 απόσπασμα πρακτικών της Συ¬ 
γκλήτου του Παντείου Πανεπιστημίου Κοινωνικών και 
Πολιτικών Επιστημών (Συνεδρίαση 2.10.2017). 

• Το γεγονός ότι από την εφαρμογή των διατάξεων της 
παρούσης απόφασης δεν προκαλείται δαπάνη σε βάρος 
του Προϋπολογισμού του Ιδρύματος και 

• Το γεγονός ότι δεν έχει εκδοθεί ο Οργανισμός του 
Πανεπιστημίου, αποφασίζει: 

την ίδρυση Εργαστηρίου Μελέτης Σύγχρονων Μορ¬ 
φών Επικοινωνίας στην Ευρώπη (ΕΜΣΜΕ) στο Τμήμα 
Κοινωνιολογίας της Σχολής Κοινωνικών Επιστημών και 
τον καθορισμό του Εσωτερικού Κανονισμού του, ως 
ακολούθως: 


Άρθρο 1 

Ίδρυση 

ΣτοΤμήμα Κοινωνιολογίας της Σχολής Κοινωνικών Επι¬ 
στημών του Παντείου Πανεπιστημίου Κοινωνικών και 
Πολιτικών Επιστημών ιδρύεται Εργαστήριο Μελέτης Σύγ¬ 
χρονων Μορφών Επικοινωνίας στην Ευρώπη (ΕΜΣΜΕ)/ 
Έθπϊθγ οί 5ΐυάίθ5 οί ΐίΐθ (Ιοηΐθΐηροΐ'31'γ ΈοιηιηυηίεΒΐίοη 
ίη Ευτορθ (ΕΙΙΗΈΕΈΟΜ), το οποίο εξυπηρετεί τις εκπαι¬ 
δευτικές και ερευνητικές ανάγκες στα γνωστικά αντι¬ 
κείμενα της επιστήμης της Κοινωνιολογίας της Επικοι¬ 
νωνίας, της Γνώσης και του Πολιτισμού (δοείοΙοςγ οί 
(ΖοιτιηηυηίςΒΐίοη, ΚηοννΙθς^θθηά ΈυΙΐυτθ) και γενικότερα 
σε αντικείμενα τα οποία ανταποκρίνονται στο πρόγραμ¬ 
μα σπουδών και των ερευνητικών κατευθύνσεων του 
Τμήματος σε προπτυχιακό και μεταπτυχιακό επίπεδο. 

Άρθρο 2 

Αντικείμενο Μελέτης και Έρευνας 

Το Εργαστήριο Μελέτης Σύγχρονων Μορφών Επικοι¬ 
νωνίας στην Ευρώπη θα δραστηριοποιηθεί κυρίως στους 
παρακάτω τομείς: 

1 .Τη μελέτη των επικοινωνιακών φαινομένων στη σύγ¬ 
χρονη καθημερινή ζωή. Πιο συγκεκριμένα, τις παραμέ¬ 
τρους που συνθέτουν το ευρωπαϊκό επικοινωνιακό πλαί¬ 
σιο (τα ΜΜΕ και γενικότερα τα μέσα επικοινωνίας, αλλά και 
τις επικοινωνιακές δομές στο πλαίσιο θεσμών, οργανώσε¬ 
ων, αλλά και αναπτυσσόμενων μορφών κοινωνικότητας 
και κοινωνικής διασύνδεσης στον ευρωπαϊκό χώρο). 

2. Την ανάλυση των μορφών πολιτικής επικοινωνίας 
στην Ελλάδα και την Ευρώπη, καθώς και τη διαμορφού- 
μενη επικοινωνιακή κουλτούρα, που επηρεάζει τις στά¬ 
σεις και τις πεποιθήσεις τόσο της «πολιτικής» όσο και της 
«καθημερινής» πραγματικότητας. 

3. Την ανάλυση επικοινωνιακών μηνυμάτων (εκπο¬ 
μπών και μέσων), που αντικατοπτρίζουν τις κυρίαρχες 
αναπαραστάσεις (καθώς και τη «χαρτογράφηση» των 
αναπαραστάσεων αυτών). 

4. Τις απορρέουσες «αναπαραστάσεις» σχετικά με τα 
σύγχρονα προβλήματα (την κρίση, την ελληνική - ευρω¬ 
παϊκή - ταυτότητα), τις κοινωνικές σχέσεις (επικρατού¬ 
σες αξίες και προτεραιότητες, αλλά και σχέσεις με τους 
Ευρωπαίους εταίρους αλλά και με την «ετερότητα» - π.χ. 
πρόσφυγες, μετανάστες) που λειτουργούν σήμερα σε 
πλαίσιο ανακατατάξεων και βαθιών αναπροσαρμογών. 

5. Τη διερεύνηση της επιρροής του «επικοινωνιακού 
πλαισίου» σε τομείς όπως η παιδεία (ειδικότερα στον 
θεσμό του σχολείου αλλά και της τριτοβάθμιας εκπαί¬ 
δευσης), τη σχέση της γνώσης με την «αγορά», με σκοπό 
την πρόταση μεταρρυθμίσεων που θα βοηθούσαν την 
άρση της υπάρχουσας νοοτροπίας, και την ευρωπαϊκή 
ολοκλήρωση. 

6. Τη διερεύνηση (στο πλαίσιο του επικοινωνιακού 
συστήματος) των παραγόντων που δυσχεραίνουν το 
ξεπέρασμα κάποιων αγροτικών νοοτροπιών (που όμως 
συνυπάρχουν με τον επιφανειακό ενστερνισμό των σύγ¬ 
χρονων αξιών): παίρνοντας ως δεδομένο ότι οι συνθήκες 
«ανάπτυξης» δεν στηρίζονται μόνο στην «οικονομία». 

7. Την ερευνητική προσέγγιση των «αξιών της ελληνι¬ 
κότητας» (π.χ. του θεσμού της οικογένειας ή της «ορθο- 

δοξίας») και τι αυτές αναπαριστούν (και σε σχέση με την 
Ευρωπαϊκή Ένωση). 

8. Την επεξεργασία των υπαρχόντων θεωρητικών προ¬ 
τάσεων γύρω από τα συγκεκριμένα κοινωνικά φαινόμε¬ 
να και την επιβεβαίωση ή μερική/ολική αναίρεση βάσει 
εστιασμένων εμπειρικών ερευνών. 

9. Τη διατύπωση προτάσεων για την ανάδειξη του συ¬ 
γκεκριμένου πεδίου έρευνας και σύγκρισή του με την 
περίπτωση άλλων παραδειγμάτων. 

10. Γενικά, την ανάληψη κάθε είδους επιστημονικής 
πρωτοβουλίας και δραστηριότητας στον τομέα της 
Κοινωνιολογίας της Επικοινωνίας, της Γνώσης και του 
Πολιτισμού, που μπορεί: 

α. να διευκολύνει το έργο του Τμήματος Κοινωνιολο- 
γίας, της Κοσμητείαςτης Σχολής Κοινωνικών Επιστημών 
και του Πανεπιστημίου εν γένει, 

β. να προάγει τη σύνδεση της διδασκαλίας και της 
επιστημονικής έρευνας με τις εφαρμοσμένες στρατηγι¬ 
κές, πρακτικές και πολιτικές, καθώς και τη σύνδεση του 
ακαδημαϊκού χώρου με την κοινωνία. 

11 .Τη συνεργασία μετά ερευνητικά ή πανεπιστημιακά 
Ιδρύματα, Κέντρα και φορείς στην Ελλάδα και το εξωτε¬ 
ρικό, που ασχολούνται με ανάλογα θέματα. 

12. Την παροχή συμβουλευτικών και εκπαιδευτικών 
υπηρεσιών προς οποιονδήποτε ενδιαφερόμενο φορέα 
σε θέματα που αφορούν στο πεδίο του σύγχρονου ευ¬ 
ρωπαϊκού επικοινωνιακού συστήματος (θέματα επικοι¬ 
νωνίας, γνώσης και πολιτισμού). 

13. Για την εκπλήρωση των σκοπών του το Εργαστήριο 
μπορεί να συγκροτεί βιβλιοθήκη και αρχείο υλικού, να 
προμηθεύεται τον απαραίτητο εξοπλισμό, να εκπονεί 
ερευνητικά προγράμματα, να οργανώσει συνέδρια και 
άλλες επιστημονικές εκδηλώσεις, να εκδίδει βιβλία ή 
περιοδικά και να αναπτύσσει κάθε άλλη νόμιμη δρα¬ 
στηριότητα σχετική με τους σκοπούς του, να συντονίζει 
ομάδες εθελοντών φοιτητών του Πανεπιστημίου κ.α. 

Άρθρο 3 

Σκοπός - Αποστολή 

Το Εργαστήριο έχει ως σκοπό - αποστολή: 

Α.Την κάλυψη σε προπτυχιακό και μεταπτυχιακό επί¬ 
πεδο των εκπαιδευτικών αναγκών στα γνωστικά αντι¬ 
κείμενα του Εργαστηρίου. 

Β. Τη διεξαγωγή ερευνητικών προγραμμάτων με τη 
συμμετοχή μεταπτυχιακών φοιτητών, υποψηφίων διδα¬ 
κτόρων καθώς και ειδικευμένων επιστημόνων. 

Γ.Τη διοργάνωση επιστημονικών διαλέξεων, ημερίδων, 
συνεδρίων, συμποσίων, σεμιναρίων και άλλων επιστημο¬ 
νικών εκδηλώσεων καθώς και την πρόσκληση Ελλήνων 
και ξένων επιστημόνων αναγνωρισμένου κύρους. 

Δ.Την πραγματοποίηση έντυπων ή και ηλεκτρονικών 
δημοσιεύσεων και εκδόσεων. 

Ε.Τη συνεργασία με άλλα Τμήματα του Παντείου Πα¬ 
νεπιστημίου, αλλά και συναφή ελληνικά και ξένα ακαδη¬ 
μαϊκά Ιδρύματα, Ερευνητικά Κέντρα και Ινστιτούτα, που 
εμπίπτουν στο πεδίο δραστηριοποίησης του Εργαστη¬ 
ρίου (σύμφωνα με το άρθρο 2 του παρόντος). 

ΣΤ. Τη συνεργασία με άτομα, Δημόσιες Υπηρεσίες, 
επιστημονικούς και κοινωνικούς φορείς καθώς και με 
μη-κερδοσκοπικούς Οργανισμούς της Ελλάδας και του 
εξωτερικού στο πλαίσιο μελέτης και υποβολής προτά¬ 


σεων για ζητήματα που εμπίπτουν στο πεδίο δραστη- 
ριοποίησης του Εργαστηρίου (σύμφωνα με το άρθρο 
2 του παρόντος). 

Ζ. Την ενίσχυση υποψηφίων διδακτόρων, των οποί¬ 
ων το θέμα της διατριβής τους εμπίπτει στα γνωστικά 
αντικείμενα του Εργαστηρίου, με δυνατότητα πρότασης 
για χορήγηση υποτροφίας, σύμφωνα με τις κείμενες δι¬ 
ατάξεις. 

Η.Την ανάπτυξη προϊόντων και παροχή υπηρεσιών σε 
ιδιώτες και σε κάθε νομικής μορφής Οργανισμούς, κατά 
τα προβλεπόμενα στο π.δ. 159/1984 (Α' 53). 

Άρθρο 4 
Προσωπικό 

Το προσωπικό του Εργαστηρίου απαρτίζεται από μέλη 
ΔΕΠ του Τομέα Γενικής Κοινωνιολογίας του Τμήματος 
Κοινωνιολογίας του Παντείου Πανεπιστημίου, που το 
γνωστικό τους αντικείμενο εμπίπτει στα ερευνητικά 
πεδία του Εργαστηρίου (σύμφωνα με το άρθρο 2 του 
παρόντος), από μέλη του Εργαστηριακού Διδακτικού 
Προσωπικού (Ε.ΔΙ.Π.), από μέλη του Ειδικού Τεχνικού 
Εργαστηριακού Προσωπικού (Ε.Τ.Ε.Π.), από Επισκέπτες 
Μεταδιδακτορικούς και άλλους Ερευνητές, από Πανεπι¬ 
στημιακούς Υποτρόφους, από υποψήφιους διδάκτορες 
και από κάθε άλλη κατηγορία που προβλέπει ο νόμος. Η 
ένταξη του προσωπικού γίνεται σύμφωνα με τις κείμενες 
διατάξεις. 

Άρθρο 5 
Μέσα 

Για την πραγματοποίηση των σκοπών του το ΕΜΣΜΕ/ 
ΕΙΙΚΟΕΟΟΜ: 

1. Διεξάγει επιστημονικές έρευνες και μελέτες. 

2. Εποπτεύει την εκπόνηση εργασιών μεταπτυχιακών 
και προπτυχιακών φοιτητών σε θέματα της επιστημονι¬ 
κής αρμοδιότητάς του. Η εποπτεία αυτή μπορεί να γί¬ 
νεται αυτοτελώς ή σε συσχετισμό με την εκτέλεση επι- 
μέρους ερευνητικού έργου που επιτελείται στο πλαίσιο 
έρευνας του Εργαστηρίου, στην οποία συμμετέχουν και 
φοιτητές. 

3. Οργανώνει σεμινάρια και μαθήματα για υποψήφιους 
διδάκτορες, καθώς και για μεταπτυχιακούς και προπτυ¬ 
χιακούς φοιτητές. 

4. Οργανώνει και υλοποιεί την εκπαίδευση των ενδια¬ 
φερομένων σε προγράμματα ειδίκευσης κύκλων, συνε¬ 
δριών και άλλων πρακτικών που στοχεύουν στη μελέτη 
θεμάτων που σχετίζονται με το σύγχρονο ευρωπαϊκό 
και διεθνές επικοινωνιακό πλαίσιο και με τον σύγχρονο 
πολιτισμό. 

5. Οργανώνει επιστημονικές συναντήσεις, διαλέξεις, 
ημερίδες, συνέδρια, κύκλους ελεύθερων μαθημάτων και 
οποιαδήποτε άλλη σχετική εκδήλωση. 

6. Οργανώνει κύκλους μαθημάτων, σεμινάρια κ.λπ. για 
την κατάρτιση ή μετεκπαίδευση στελεχών σε θέματα 
αρμοδιότητάς του. 

7. Παράγει κάθε είδους εκπαιδευτικό και εποπτικό υλι¬ 
κό σε θέματα της επιστημονικής αρμοδιότητάς του και 
του επιστημονικού προσωπικού του. 

8. Συνεργάζεται με άλλα εκπαιδευτικά, ερευνητικά 
και εν γένει επιστημονικά Ιδρύματα, καθώς και άλλους 

δημόσιους και ιδιωτικούς φορείς στην Ελλάδα και το 
εξωτερικό. 

9. Οργανώνει και λειτουργεί βιβλιοθήκη, αρχεία 
οποιασδήποτε νόμιμης μορφής, τράπεζες δεδομένων 
κ.λπ., για τη στήριξη του επιστημονικού, ερευνητικού 
και εκπαιδευτικού έργου του. 

10. Πραγματοποιεί επιστημονικές εκδόσεις και δημο¬ 
σιεύσεις, παραγωγές ραδιοφωνικών και/ή τηλεοπτικών 
προγραμμάτων, ταινιών κ.λπ. σε θέματα επιστημονικής 
αρμοδιότητάς του και του επιστημονικού του προσω¬ 
πικού. 

11. Παρέχει συμβουλευτικές υπηρεσίες στο χώρο της 
αρμοδιότητάς του. 

12. Μπορεί να μισθώνει χώρους για την εγκατάσταση 
των υπηρεσιών και να αποκτά την απαραίτητη για τη 
λειτουργία του υλικοτεχνική υποδομή. 

13. Αναλαμβάνει κάθε άλλη πρόσφορη - και μέσα στα 
πλαίσια της ακαδημαϊκής ερευνητικής δεοντολογίας - 
πρωτοβουλία και ενέργεια για την πραγματοποίηση των 
σκοπών του. 

Άρθρο 6 

Διοίκηση - Αρμοδιότητες 

Ι.Το Εργαστήριο Μελέτης Σύγχρονων Μορφών Επι¬ 
κοινωνίας στην Ευρώπη διευθύνεται από Διευθυντή, 
μέλος του Διδακτικού Ερευνητικού Προσωπικού του 
Τμήματος Κοινωνιολογίας στη βαθμίδα του Καθηγητή 
με εγνωσμένη διεθνή επιστημονική εμπειρία στον τομέα 
της Κοινωνιολογίας της Επικοινωνίας, της Γνώσης και 
του Πολιτισμού (σύμφωνα με τα οριζόμενα στο άρθρο 2 
του παρόντος), ο οποίος εκλέγεται, βάσει της ισχύουσας 
νομοθεσίας. Η θητεία του Διευθυντή του Εργαστηρίου 
είναι τριετής και μπορεί να ανανεώνεται. 

2. Ο Διευθυντής του Εργαστηρίου ασκεί τις εξής αρ¬ 
μοδιότητες: 

α) Συντονίζει το εκπαιδευτικό και ερευνητικό έργο του 
Εργαστηρίου, 

β) Καταρτίζει και υποβάλλει στο οικείο Τμήμα το ετή¬ 
σιο πρόγραμμα λειτουργίας του Εργαστηρίου και μερι¬ 
μνά για την τήρησή του, καθώς και συντάσσει την ετήσια 
Έκθεση Πεπραγμένων που υποβάλλει στην τελευταία 
Συνέλευση του Τμήματος Κοινωνιολογίας εκάστου έτους, 

γ) Μεριμνά για τη διαχείριση των εσόδων και εξόδων 
του Εργαστηρίου, 

δ) Μεριμνά για τη στελέχωση του Εργαστηρίου με το 
απαραίτητο προσωπικό, 

ε) Υπογράφει κάθε εξερχόμενο έγγραφο και γενικά 
έχει την ευθύνη της ομαλής και αποδοτικής λειτουργίας 
του Εργαστηρίου, 

στ) Εκπροσωπεί το Εργαστήριο σε εθνικούς και διε¬ 
θνείς Οργανισμούς, συνέδρια και λοιπές επιστημονικές 
συναντήσεις σχετικές με θέματα που εμπίπτουν στη 
δραστηριότητα του Εργαστηρίου. 

Άρθρο 7 

Λειτουργία 

1. Στο πλαίσιο της αποστολής του Εργαστηρίου σύμ¬ 
φωνα με το άρθρο 3 του παρόντος Κανονισμού, ο Διευ¬ 
θυντής εγκρίνει, ύστερα από τις σχετικές προτάσεις, τα 
προγράμματα και τους φορείς του Δημόσιου ή Ιδιωτικού 


τομέα, με τους οποίους συμβάλλεται ή συνεργάζεται το 
Εργαστήριο για την εκπόνηση συγκεκριμένων ερευνη¬ 
τικών προγραμμάτων στην Ελλάδα και το εξωτερικό. 

2. Για κάθε ερευνητικό πρόγραμμα ορίζεται από τον 
Διευθυντή, ύστερα από γνώμη των μελών ΔΕΠ του Εργα¬ 
στηρίου, ως υπεύθυνος του προγράμματος, ένα από τα 
μέλη ΔΕΠ του Εργαστηρίου, σύμφωνα με την ειδικότητά 
του ή τη συμβολή του στη σύναψη του προγράμματος 
αυτού. 

3. Με εισήγηση του Διευθυντή στα αρμόδια όργανα 
του Τμήματος Κοινωνιολογίας του Παντείου Πανεπι¬ 
στημίου είναι δυνατή η πρόταση για πρόσληψη ειδικών 
επιστημόνων, επισκεπτών καθηγητών, διδακτόρων και 
μεταπτυχιακών φοιτητών σε τομείς σχετικούς με τις 
ερευνητικές, διδακτικές και άλλες δραστηριότητες του 
Εργαστηρίου. 

4. Η χρησιμοποίηση των εγκαταστάσεων και του εξο¬ 
πλισμού του Εργαστηρίου επιτρέπεται στο προσωπικό 
του Εργαστηρίου και τους ερευνητές που συμμετέχουν 
στα ερευνητικά προγράμματα και τη λοιπή δραστηρι- 
ότητά του. 

5. Ο Διευθυντής μπορεί να αναθέτει σε μέλος ΔΕΠ τη 
διοικητική εποπτεία και σε μέλος ΕΤΕΠ τη γραμματειακή 
υποστήριξη του Εργαστηρίου. 

Άρθρο 8 

Βιβλιοθήκη του Εργαστηρίου 

1. Στον χώρο του Εργαστηρίου θα λειτουργεί Βιβλι¬ 
οθήκη, με εξειδικευμένα περιοδικά και εκδόσεις, που 
συγκροτείται από δωρεές ή αγορές βιβλίων εκτός των 
γενικών προμηθειών της Βιβλιοθήκης του Τμήματος 
Κοινωνιολογίας. 

2. Η Βιβλιοθήκη είναι προσβάσιμη σε όλους τους 
ερευνητές, αλλά είναι δανειστική μόνο για τα μέλη του 
Εργαστηρίου. 

3. Η Γραμματεία του Εργαστηρίου μεριμνά για τη λει¬ 
τουργία της Βιβλιοθήκης και την τήρηση αρχείου εισερ¬ 
χομένων και εξερχόμενων βιβλίων. 

Άρθρο 9 

Πόροι 

Πόροι του Εργαστηρίου είναι: 

α) Κάθε είδους κληρονομιές, κληροδοτήματα, δωρεές, 
χορηγίες και κάθε άλλη οικονομική ενίσχυση προς το 
Πάντειο Πανεπιστήμιο για τους σκοπούς του Εργαστη¬ 
ρίου, εφόσον δεν περιέχουν διατάξεις που αντιβαίνουν 
στην αποστολή του Εργαστηρίου, καθώς και τα έσοδα 
από τις δράστηριότητές του. 

β) Τα έσοδα από την παροχή υπηρεσιών, σύμφωνα με 
το άρθρο 3 του π.δ. 159/1984 (Α' 53). 

γ) Η χρηματοδότηση ή συγχρηματοδότηση ερευνητι¬ 
κών προγραμμάτων από Υπουργεία της χώρας, την Ευ¬ 
ρωπαϊκή Ένωση, Πανεπιστημιακά Ιδρύματα και Κέντρα 
Έρευνας της Ελλάδας και του εξωτερικού, καθώς και το 
Πάντειο Πανεπιστήμιο. 

δ) Οι πιστώσεις από την ετήσια επιχορήγηση από τον 
προϋπολογισμό διαφόρων Υπουργείων και γενικά Υπη¬ 
ρεσιών του Δημόσιου τομέα. 

ε) Από κάθε άλλη πηγή που δεν αντιβαίνει το νόμο 
και δεν επιβαρύνει τον κρατικό προϋπολογισμό του 
Ιδρύματος. 

Άρθρο 10 

Βιβλία 

Για τις ανάγκες του Εργαστηρίου τηρούνται τα ακό¬ 
λουθα βιβλία και στοιχεία: 

α) Βιβλίο πρωτοκόλλου εισερχομένων - εξερχόμενων 
εγγράφων. 

β) Βιβλίο περιουσιακών στοιχείων. 

γ) Φάκελος οικονομικών στοιχείων κάθε έτους. 

δ) Κατάλογος επιστημονικών βιβλίων, περιοδικών και 
οργάνων. 

ε) Αρχείο ερευνητικών προγραμμάτων. 

στ) Αρχείο εργασιών στο πλαίσιο του διδακτικού έργου 
και κάθε άλλο βιβλίο, που προβλέπεται από τη νομοθε¬ 
σία ή κρίνεται απαραίτητο για την εύρυθμη λειτουργία 
του Εργαστηρίου. 

Άρθρο 11 

Χώρος Εγκατάστασης 

1. Γραφείο που θα δοθεί απότοΤμήμα Κοινωνιολογίας 
του Παντείου Πανεπιστημίου, καθώς και αίθουσα συνε¬ 
δριάσεων που θα παραχωρηθεί από το Πανεπιστήμιο 
για τον σκοπό αυτόν. 

2. Μέχρι την απόκτηση ίδιου εξοπλισμού, μετά από 
έγκριση του Προέδρου του Τμήματος Κοινωνιολογίας, 
προβλέπεται η χρήση οργάνων και υλικού από τις εγκα¬ 
ταστάσεις και τον εξοπλισμό του γραφείου του Καθηγη¬ 
τή, που θα αναλάβει ως Διευθυντής. 

3. Στους χώρους εγκατάστασης του Εργαστηρίου θα 
υπάρχει πινακίδα με τον τίτλο του Εργαστηρίου και το 
ονοματεπώνυμο του Διευθυντή. 

Άρθρο 12 

Ωράριο Αειτουργίας 

1 .Το Εργαστήριο λειτουργεί κατά τις εργάσιμες ημέρες 
και ώρες, σύμφωνα με απόφαση του Διευθυντή του μετά 
από πρόταση των μελών ΔΕΠ. 

2. Το ωράριο εργασίας του προσωπικού είναι αυτό που 
προβλέπεται από τις κείμενες διατάξεις για την κάθε κα¬ 
τηγορία. 

3. Η απασχόληση των ειδικών επιστημόνων, επισκε¬ 
πτών καθηγητών, διδακτόρων και μεταπτυχιακών φοι¬ 
τητών καθορίζεται από τον Διευθυντή του Εργαστηρίου, 
σύμφωνα με τις εκπαιδευτικές και ερευνητικές ανάγκες 
και τους όρους εργασίας τους. 

Άρθρο 13 

Αογότυπο του Εργαστηρίου 

Το Εργαστήριο χρησιμοποιεί λογότυπο στην ελλη¬ 
νική και αγγλική γλώσσα. Τη συντομογραφία ΕΜΣΜΕ/ 
ΕΙΙΒΈΕίΙΟΜ θα ακολουθεί ολόκληρο το όνομα του Ερ¬ 
γαστηρίου με μικρότερους χαρακτήρες στα ελληνικά 
και αγγλικά: Εργαστήριο Μελέτης Σύγχρονων Μορφών 
Επικοινωνίας στην Ευρώπη/Θθηΐθΐ" οί 5ΐυάίθ5 οί ΐήθ 
(ΖοπΐθίΓΊροι-ΒΐΎ (ΙοιηιηυηίςΒΐίοη ίη Ευτορσ. 

Άρθρο 14 

Έναρξη ισχύος 

Η ισχύςτης παρούσης αρχίζει από τη δημοσίευσή της 
στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Δεκεμβρίου 2017 
Η Πρύτανης 
ΙΣΜΗΝΗ ΚΡΙΑΡΗ 


(3) 

Συμπλήρωση και τροποποίηση της απόφασης 
που λήφθηκε κατά την υπ' αριθμ. 1 η/26.1.2017 
(Θέμα 89ο) τακτική Συνεδρίαση του Διοικητικού 
Συμβουλίου του Νοσοκομείου, με θέμα την καθιέ¬ 
ρωση με αμοιβή απογευματινής υπερωριακής ερ¬ 
γασίας, καθώς και υπερωριακής εργασίας κατά τις 
νυχτερινές ώρες ή κατά τις Κυριακές και εξαιρέ¬ 
σιμες ημέρες εργασίας, του μόνιμου προσωπικού 
και του προσωπικού με σχέση εργασίας ιδιωτι¬ 
κού Δικαίου του Π.Γ.Ν.Θ. ΑΧΕΠΑ, για το έτος 2017. 

ΤΟ ΔΙΟΙΚΗΤΙΚΟ ΣΥΜΒΟΥΑΙΟΤΟΥ Π.Γ.Ν.Θ. ΑΧΕΠΑ 
(Αριθμ. συνεδρίασης 33/29.11.2017, θέμα 5ο) 

Έχοντας υπόψη: 

1) Τις διατάξεις των ν. 4316/2014 (ΦΕΚ 270/τ.Α7 

24.12.2014) [άρθρο 12], ν. 4325/2015 (ΦΕΚ 47/τ.ΑΥ 

11.5.2015) [άρθρο 33], ν. 4351/2015 (ΦΕΚ 164/τ.Α7 

4.12.2015) [άρθρο 34], ν. 4354/2015 (ΦΕΚ 176/τ.Α7 

16.12.2015) [άρθρο 20], ν. 4368/2016 (ΦΕΚ 21/τ.Α7 

21.2.2016) [άρθρο 42], ν. 4486 (ΦΕΚ 115/τ.Α77.8.2017) 
[άρθρο 64] και της κοινής υπουργικής απόφασης Β1 α/ 
40746/29.5.2015 (ΦΕΚ 1018/τ.Β73.6.2015), όπως ισχύ¬ 
ουν. 

2) Τις διατάξεις του ν. 4270/2014 (ΦΕΚ 143/28.6.2014) 
"Αρχές δημοσιονομικής διαχείρισης και εποπτείας (ενσω¬ 
μάτωση της Οδηγίας 2011/85/ΕΕ) - δημόσιο λογιστικό 
και άλλες διατάξεις", όπως ισχύει. 

3) Τις διατάξεις του π.δ. 80/2016 (ΦΕΚ 145/5.8.2016) 
"Ανάληψη υποχρεώσεων από τους διατάκτες", όπως 
ισχύει. 

4) Την υπ'αριθμ. Α2β/Γ.Π.92202/23.12.2016 (ΦΕΚ4265/ 

30.12.2016) κοινή υπουργική απόφαση του Υπουργού 
Υγείας και του Αναπληρωτή Υπουργού Υγείας, με θέμα: 
«Καθιέρωση με αμοιβή υπερωριακής, νυκτερινής και 
εξαιρέσιμων ημερών εργασίας του μόνιμου προσωπικού 
και του προσωπικού με σχέση εργασίας ιδιωτικού δικαί¬ 
ου των Νοσηλευτικών Ιδρυμάτων ανά Υγειονομική Περι¬ 
φέρεια», σύμφωνα με την οποία, από τις πιστώσεις του 
προϋπολογισμού οικονομικού έτους 2017 του Υπουρ¬ 
γείου Υγείας, κατανεμήθηκε για την 4η Υγειονομική 
Περιφέρεια Μακεδονίας και Θράκης συνολική δαπάνη 
ύψους 8.594.840,94 € για την καθιέρωση με αμοιβή υπε- 
ρωριακής, νυκτερινής και εξαιρέσιμων ημερών εργασίας 
3.200.000 ωρών για περίπου 6.860 υπαλλήλους (παρ. 
12Δ) διαφόρων κλάδων και ειδικοτήτων (πλην ιατρών). 

5) Την υπ'αριθμ. 43067/30.12.2016 απόφαση του Δι¬ 
οικητή 4ης Υγειονομικής Περιφέρειας Μακεδονίας και 
Θράκης, με θέμα: «Κατανομή ανά Νοσοκομείο των πο¬ 
σών που έχουν εγκριθεί για την 4η Δ.Υ.Πε. Μακεδονίας 
και Θράκης για Εφημερίες Ιατρικού Προσωπικού - Επι¬ 
στημονικού Προσωπικού - καθώς και για Υπερωρίες - 






62076 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'4646/29.12.2017 


Νυχτερινά - Εξαιρέσιμα Λοιπού Προσωπικού» και ΑΔΑ: 
7ΜΟΑΟΡ10-Β8Λ, η οποία κοινοποιήθηκε μέσω ηλεκτρο¬ 
νικού ταχυδρομείου στο Νοσοκομείο στις 23.1.2017 
(αριθμ. πρωτ. του Νοσοκομείου 3008/24.1.2017) και 
σύμφωνα με την οποία, στο Π.Γ.Ν.Θ. ΑΧΕΠΑ κατανεμή- 
θηκε ποσό 1.080.000,00 € για την αμοιβή υπερωριακής, 
νυκτερινής και εξαιρέσιμων ημερών εργασίας του μόνι¬ 
μου προσωπικού και του προσωπικού με σχέση εργασίας 
ιδιωτικού δικαίου για 396.000 ώρες συνολικά. 

6) Την αναγκαιότητα υπερωριακής εργασίας από το 
προσωπικό του Νοσοκομείου, προκειμένου να καταστεί 
εφικτή η ασφαλής λειτουργία του σε 24ωρη βάση, η κά¬ 
λυψη των Γενικών Εφημεριών (κάθε τρεις ημέρες) και 
γενικότερα η εύρυθμη λειτουργία όλων των Υπηρεσιών 
προκειμένου να είναι συνεπείς στις υποχρεώσεις τους. 

7) Την απόφαση που έλαβε κατά την υπ' αριθμ. 
1 η/26.1.2017 τακτική Συνεδρίασή του (Θέμα 89ο), με 
ΑΔΑ: 6ΠΜ5469064-6Α4, με την οποία εγκρίθηκε μεταξύ 
άλλων: «α) Η δαπάνη για την απασχόληση των υπαλ¬ 
λήλων, όλων των κλάδων και ειδικοτήτων του μόνιμου 
προσωπικού και του προσωπικού με σχέση εργασίας 
Ιδιωτικού Δικαίου του Π.Γ.Ν.Θ. ΑΧΕΠΑ, για εργασία είτε 
καθ' υπέρβαση του υποχρεωτικού ωραρίου είτε προς 
συμπλήρωση του υποχρεωτικού ωραρίου είτε κατά 
τις Κυριακές και εξαιρέσιμες ημέρες με την πραγματο¬ 
ποίηση από αυτούς υπερωριακής εργασίας με αμοιβή, 
κάθε φορά που χρειάζεται κατά το έτος 2017, για τη 
διασφάλιση της εύρυθμης και ασφαλούς λειτουργίας 
του Νοσοκομείου, μέχρι του ανώτατου ορίου που κα¬ 
θορίζεται στην υπ' αριθμ. 43067/30.12.2016 απόφαση 
του Διοικητή 4ης Υγειονομικής Περιφέρειας Μακεδο¬ 
νίας και Θράκης με ΑΔΑ: 7Μ0ΑΘΡ1Θ-Β8Λ, σύμφωνα με 
την οποία εγκρίθηκε στο Π.Γ.Ν.Θ. ΑΧΕΠΑ για Υπερωρίες, 
Νυχτερινά, Εξαιρέσιμα Μόνιμου - ΙΔΟΧ προσωπικού το 
ποσό του 1.080.000,00€ για 396.000 ώρες. (...)». 

8) Το ΦΕΚ 495/τ.Β'/20.2.2017 στο οποίο δημοσιεύθηκε 
η αναφερόμενη στην προηγούμενη παράγραφο (7) από¬ 
φαση του Διοικητικού Συμβουλίου του Νοσοκομείου. 

9) Την υπ' αριθμ. 32813/1.9.2017 απόφαση του Διοι¬ 
κητή 4ηςτης Υγειονομικής Περιφέρειας Μακεδονίας και 
Θράκης, με θέμα: «Ανακατανομή ωρών και ποσών μετα¬ 
ξύ των Νοσοκομείων της 4ης Υ.Πε. Μακεδονίας και Θρά¬ 
κης για Υπερωρίες - Νυχτερινά - Εξαιρέσιμα Μόνιμου 
Προσωπικού και προσωπικού με σχέση εργασίας Ιδιωτι¬ 
κού Δικαίου» και ΑΔΑ: ΩΨ18ΘΡ1Θ-ΙΓ5, η οποία κοινοποι¬ 
ήθηκε μέσω ηλεκτρονικού ταχυδρομείου στο Νοσοκο¬ 
μείο (αριθμ. πρωτ. του Νοσοκομείου 36025/4.9.2017) και 
σύμφωνα με την οποία, για το Π.Γ.Ν.Θ. ΑΧΕΠΑ ισχύουν 
τα αναφερόμενα στην προηγούμενη απόφαση του Δι¬ 
οικητή της 4ης Υγειονομικής Περιφέρειας Μακεδονίας 
και Θράκης, με αριθμό 43067/30.12.2016 (σχετ. παρ. 5). 

10) Την υπ'αριθμ. Γ4β/Γ.Π.οικ.84825/14.11.2017 (ΦΕΚ 
3996/τ.Β'/15.11.2017) κοινή υπουργική απόφαση του 
Υπουργού Υγείας και του Αναπληρωτή Υπουργού Υγείας, 
με θέμα: «Συμπλήρωση και τροποποίηση της υπ'αριθμ. 
Α2β/Γ.Π.92202/23.12.2016 (2η Ο.Ε.) απόφασης του 
Υπουργού Υγείας και του Αναπληρωτή Υπουργού Υγείας 
(ΦΕΚ 4265/τ.Β'/30.12.2016), ΑΔΑ: 7ΔΟΜ 465ΦΥΟ-ΙΒΜ) 
με περιεχόμενο την καθιέρωση με αμοιβή υπερωριακής, 
νυκτερινής και εξαιρέσιμων ημερών εργασίας του μόνι¬ 
μου προσωπικού και του προσωπικού με σχέση εργασίας 


ιδιωτικού δικαίου των Νοσηλευτικών Ιδρυμάτων ανά 
Υγειονομική Περιφέρεια», σύμφωνα με την οποία από τις 
πιστώσεις του προϋπολογισμού οικονομικού έτους 2017 
του Υπουργείου Υγείας, το ποσό που κατανεμήθηκε στην 
4η Υγειονομική Περιφέρεια Μακεδονίας και Θράκης δι¬ 
αμορφώθηκε σε 9.180.000,00 € (από 8.594.840,94 €), με 
τα λοιπά στοιχεία της απόφασης να παραμένουν ίδια με 
την αρχική (σχετ. παρ. 4). 

11) Την υπ'αριθμ. 46892/21.11.2017 απόφαση του Διοι¬ 
κητή της 4ης Υγειονομικής Περιφέρειας Μακεδονίας και 
Θράκης, με θέμα: «Συμπλήρωση και τροποποίηση της υπ' 
αριθμ. 32813/1.9.2017 απόφασης Διοικητή με νέα κατα¬ 
νομή ποσών των Νοσοκομείων της 4ης Υ.Πε. Μακεδονίας 
και Θράκης α) για εφημερίες ιατρικού προσωπικού β) για 
εφημερίες Χημικών, Βιοχημικών, Κλινικών Χημικών, Βιο¬ 
λόγων, Φαρμακοποιών - Νοσοκομειακών Φαρμακοποι¬ 
ών, Ψυχολόγων, Φυσικών Νοσοκομείων - Ακτινοφυσικών 
και Κτηνιάτρων γ) για την καθιέρωση με αμοιβή υπερω- 
ριακής, νυχτερινής και εξαιρέσιμων ημερών εργασίας 
του μόνιμου προσωπικού και του προσωπικού με σχέση 
εργασίας ιδιωτικού δικαίου» και ΑΔΑ: 7Η5ΝΟΡ10-ΜΝΨ, 
η οποία κοινοποιήθηκε μέσω ηλεκτρονικού ταχυδρο¬ 
μείου στο Νοσοκομείο (αριθμ. πρωτ. του Νοσοκομείου 
49129/22.11.2017) και σύμφωνα με την οποία, το ποσό 
που κατανεμήθηκε στο Π.Γ.Ν.Θ. ΑΧΕΠΑ διαμορφώθηκε 
από 1.080.000,00€ σε 1.120.000,00€ για την αμοιβή υπε- 
ρωριακής, νυκτερινής και εξαιρέσιμων ημερών εργασίας 
του μόνιμου προσωπικού και του προσωπικού με σχέση 
εργασίας ιδιωτικού δικαίου για 396.000 ώρες συνολικά. 

12) Το γεγονός ότι η ανωτέρω δαπάνη ανώτατου συ¬ 
νολικού ποσού 1.120.000,00 € θα βαρύνει τον προϋπο¬ 
λογισμό του Νοσοκομείου οικονομικού έτους 2017 (ΚΑΕ 
0261,0263, 0561,0565, 0566). 

13) Τη συζήτηση μεταξύ των μελών του, αποφασίζει: 

Την έγκριση: 

Της συμπλήρωσης και τροποποίησης της παραγράφου 
(α) της απόφασης που λήφθηκε στο 89ο Θέμα της υπ' 
αριθμ. 1 ης/26.1.2017 τακτικής συνεδρίασηςτου Διοικη¬ 
τικού Συμβουλίου του Νοσοκομείου (ΑΔΑ: 6ΠΜ5469064- 
6Α4), με περιεχόμενο την έγκριση δαπάνης για την 
απασχόληση των υπαλλήλων όλων των κλάδων και ειδι¬ 
κοτήτων του μόνιμου προσωπικού και του προσωπικού 
με σχέση εργασίας Ιδιωτικού Δικαίου του Π.Γ.Ν.Θ. ΑΧΕΠΑ, 
για εργασία είτε καθ' υπέρβαση του υποχρεωτικού ωρα¬ 
ρίου είτε προς συμπλήρωση του υποχρεωτικού ωραρί¬ 
ου είτε κατά τις Κυριακές και εξαιρέσιμες ημέρες με την 
πραγματοποίηση από αυτούς υπερωριακής εργασίας με 
αμοιβή, κάθε φορά που χρειάζεται κατά το έτος 2017, για 
τη διασφάλιση της εύρυθμης και ασφαλούς λειτουργίας 
του Νοσοκομείου, κατόπιν των στοιχείων υπ'αριθμ. 10 
και 11 του προοιμίου της παρούσας ως προς τη σχετική 
δαπάνη, η οποία διαμορφώνεται από 1.080.000,00 € σε 
1.120.000,00 €. Κατά τα λοιπά ισχύει η ως άνω απόφαση 
(1 η/26.1.2017, Θέμα 89ο) του Διοικητικού Συμβουλίου 
του Νοσοκομείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος του Δ.Σ. 

ΑΝΑΣΤΑΣΙΟΣ ΣΠΑΝΟΣ 

